stanford-oval/wikipedia huggingface dataset:
Šiva (albumi)
Tuotanto ja kappaleet

Albumin teko alkoi maaliskuussa 2013, osittain päällekkäin artistin edellisen albumin teon kanssa. Jannika antoi tuottaja Jonas Olssonille ajatuskartan, jossa oli kuvia revontulista, tähtitaivaista, suurkaupungin neonvaloista, talvesta ja susista. Kartan avulla Jannika halusi kertoa tuottajalle, minkälaisen tunnelman ja äänimaailman hän halusi uudelle levylle. Albumia lähdettiinkin tekemään visuaalisena kokonaisuutena, joka musiikin lisäksi näkyy myös albumin kansikuvissa ja grafiikoissa. YleX:n mukaan Jannika B:n edellinen albumi, Kaikki rohkeus, oli iskelmävivahteinen ja pirteä kokonaisuus, joka muuttui tällä albumilla mystisyydeksi ja soundit vaihtuivat heleän urbaaneiksi. Albumin äänitykset valmistuivat ystävänpäivänä 2014.
Albumin aloittaa introkappale ”Aurinko”, jossa on vivahteita kalevalaisesta hymnistä. Introa seuraa kappale ”W2 (Tähdenlentoja)”, joka on nopea ja tanssittava popkappale. Se sai nimensä tähdestä, jonka Jannika osti syksyllä 2013. Jannika on kertonut, että kappale kertoo tähdenlennoista ja että se on tarina selviytymisestä ja elämästä.
Neljäs raita, ”Itseni herra” on myös albumin toinen singlejulkaisu. Kappale kertoo, kuinka pitäisi elää itseään varten, toteuttaa unelmia ja arvostaa jokaista päivää kuin se olisi viimeinen.
Kuudes raita on albumin nimikappale, ”Šiva”. Jannika B on kertonut albumin nimellä olevan useita merkitystä, mutta se tarkoittaa muun muassa tarkoittaa juutalaisen uskonnon rituaalista suruaikaa. Kappale on kirjoitettu häälahjaksi artistin aviomiehelle, Toni Wirtaselle. Kappale saa uskomaan ikuiseen rakkauteen, jonka eteen on kuitenkin tehtävä töitä.
Albumin kahdeksas kappale, ”Sateen rummut” kertoo ystävyydestä. Kappaleella Jannikan kanssa duetoi Mikko Pohjola. Kappaleella piti alun perin laulaa Jannikan hyvä ystävä, mutta hänen estyttyä tulemaan, päätyi Jannika pyytämään kappaleelle äänitysstudiolla näkemäänsä Pohjolaa, joka suostui laulamaan osuudet kappaleesta.
Arvostelut

7 päivää -lehden kriitikko sanoo arviossaan albumin positiivisimman ongelman olevan albumin useiden singleiksi sopivien kappaleiden paljouden. Lehti nostaa albumin parhaiksi kappaleiksi ”Äänet ja askeleet”-, ”Šiva”-, ”Tahdon”- ja ”W2 (Tähdenlentoja)” -kappaleet. Arviossa kehutaan albumin sävellyksiä ja sanoitusten ”personaallisia elementtejä”.
The Voice -radiokanavan musiikkipäällikön Jussi Mäntysaaren mukaan Šiva on ehjä, hallittu ja itsevarma albumi. Mäntysaaren mukaan ”W2 (Tähdenlentoja)” on albumin paras kappale, joka ”kuljettaa levyn hyvään vauhtiin”. Hän sanoo, että albumin tekijät saavat olla albumista ylpeitä, vaikkei se olekaan ”läpikotaisin hyvä”.
Musiikkilehti Soundin kriitikko nostaa albumin parhaiksi kappaleiksi kappaleet ”Äänet ja askeleet”, ”Sateen rummut” ja ”Kuu kukkuu”, vaikka albumikokonaisuus jääkin tasapaksuksi. ”W2 (Tähdenlentoja)” -kappaleen sanottiin olevan vain edellislevyn ”Onnenpäivä”-kappaleen uusintaversio. Kuitenkin artistin visiota siitä, että tietää tarkalleen mitä haluaa tehdä, pidettiin hyvänä asiana.
Arvostelut > Arviot

Seiska:
Soundi:
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Aurinko | Jannika B, Heidi Maria Paalanen | 1.54 |  |  |  |  |  |  |
| 2. | W2 (Tähdenlentoja) | Jannika B, Heidi Maria Paalanen | 3.44 |  |  |  |  |  |  |
| 3. | Jääkausi | Jonas Olsson, Jani Lagerström, Anssi Växby, Heidi Maria Paalanen, Annika Wirtanen | 4.18 |  |  |  |  |  |  |
| 4. | Itseni herra | Jannika B, Heidi Maria Paalanen | 3.18 |  |  |  |  |  |  |
| 5. | Äänet ja askeleet | Jannika B, Jonas Olsson | 4.15 |  |  |  |  |  |  |
| 6. | Šiva | Jannika B, Heidi Maria Paalanen | 3.29 |  |  |  |  |  |  |
| 7. | Tahdon | Jannika B, Heidi Maria Paalanen | 3.17 |  |  |  |  |  |  |
| 8. | Sateen rummut (feat. Mikko Pohjola) | Jannika B, Heidi Maria Paalanen | 3.31 |  |  |  |  |  |  |
| 9. | Viimeinen matka (feat. Tuomas Kauhanen) | Jannika B, Heidi Maria Paalanen, Tuomas Kauhanen | 3.28 |  |  |  |  |  |  |
| 10. | Pöly | Heidi Maria Paalanen | 3.59 |  |  |  |  |  |  |
| 11. | Kuu kukkuu | Jannika B, Heidi Maria Paalanen, Jonas Olsson | 3.17 |  |  |  |  |  |  |
| 12. | Outro | Jannika B, Heidi Maria Paalanen | 2.12 |  |  |  |  |  |  |
Singlet

Albumin ensimmäinen single, ”Jääkausi”, julkaistiin 10. tammikuuta 2014. Julkaisunsa jälkeen kappale sijoittui parhaimmillaan latauslistan 23:nneksi sekä radiokanavien 69:nneksi soitetuimmaksi kappaleeksi. Ville Juurikkalan kappaleeseen ohjaama musiikkivideo julkaistiin 17. tammikuuta 2014.
Toinen single, ”Itseni herra”, julkaistiin 4. maaliskuuta, ja se sai ensisoittonsa radiossa 27. helmikuuta 2014 YleX-kanavan Uuden musiikin iltavuorossa. Kappaleen paras sijoitus radiolistalla on ollut 15. sija.
Albumin kolmantena singlenä julkaistiin sen nimikappale ”Šiva”. Kappaleen musiikkivideo julkaistiin artistin Vevo-kanavalla YouTubessa 22. elokuuta 2014. Videolla nähdään ihmisten lähettämiä rakkaudentunnustuksia, joita kerättiin heinäkuun 2014 aikana. Videon lopussa nähdään myös kosinta.
Neljäntenä singlenä joulukuussa 2014 albumilta julkaistiin kappale ”Äänet ja askeleet”. Kappale valikoitui singlelohkaisuksi artistin mukaan fanien toiveesta.
Adem Jashari

Adem Jasharin muistopatsas Tiranassa.
Adem Jashari (28. marraskuuta 1955 – 7. maaliskuuta 1998) oli Kosovon albaani vapaustaistelija ja Kosovon vapautusarmeijan UCK:n (alb. Ushtria Çlirimtare e Kosovës, engl. Kosovo Liberation Army, KLA) johtaja. Jashari syntyi Albanian itsenäisyyspäivänä Donji Prekazissa, Drenican alueella. Hän kuoli yhdessä perheensä kanssa kaikkiaan ainakin 51 henkeä vaatineessa monta päivää kestäneessä serbijoukkojen hyökkäyksessä hänen kotiinsa.
Adem Jasharin talo Donji Prekazissa. Talossa olleet ihmiset tapettiin vuonna 1998.
Serbien sotilas- ja poliisivoimat olivat 4.–5. maaliskuuta 1998 keskittäneet joukkoja Donji Prekazin ympäristöön Skenderajin, Lian ja Xanin kukkuloille. Serbit piirittivät 5. maaliskuuta 1998 aamuyöllä Donji Prekazin kylän. He antoivat Jasharille ja muille UCK:n taistelijoille kaksi tuntia aikaa antautua. Jotkut siviilit noudattivatkin tätä, mutta Adem Jashari, hänen veljensä ja useimmat hänen perheenjäsenistään eivät. Kun määräaika oli kulunut, serbit aloittivat hyökkäyksen. He tulittivat kylää voimakkaalla kranaattitulella, jonka seurauksena kuoli ainakin 51 Jasharin sukulaista. Uhreista 18 oli naisia ja 10 alle 16-vuotiaita lapsia. Viimeisen päivän kranaattituli on niin voimakasta, että kaikista uhreista ei jäänyt paljon tunnistettavaa jäljelle. Voi olla, että uhreja oli yli 60. Alueella oli taisteluiden jälkeen yhdeksän tuhoutunutta taloa.
Myöhemmin vuonna 2015 BBC teki tapahtumista lyhyen dokumentin: ”The day Serb police massacred my family”. Dokumentissa Jasharin veljentytär Besarta kertoo tapahtumista, joiden aikaan hän oli kymmenvuotias. Besarta oli ainoa eloonjäänyt. Tapahtumia on myöhemmin nimitetty Prekazin verilöylyksi (engl. Prekaz massacre).
Myöhemmin ihmisoikeusjärjestöt Amnesty International ja Human Rights Watch sekä YK tuomitsivat iskun. Human Rights Watchin sekä Amnesty Internationalin raporttien mukaan todisteet osoittavat, että tarkoitus ei ollut taistella albanialaisia terroristeja vastaan pidättäen heidät, vaan kyseessä oli etninen puhdistus, ja että poliisien voiman käyttö oli aivan liian ylimitoitettua.
Aiheesta muualla

Krasniqi, Vjollca: Between History and Memory: The Jashari Family Memorial in Prekaz (Kosovo) Cultures of History Forum.  25.7.2016. Viitattu 29.8.2018.
Yugoslavia A Human Rights Crisis in Kosovo Province Amnesty International.  heinäkuu 1998. Viitattu 29.8.2018.
76. kaartin ilmarynnäkködivisioona

| 76>  kaartin ilmarynnäkködivisioona |
| --- | --- |

Valtio:  Venäjä
Aselajit:  maahanlaskujoukot
Osa joukkoa:  Venäjän asevoimat
Tukikohta:  Pihkova
Lempinimi:  ven. Псковские десантники
Motto:  ven. Мы всюду там, где ждут победу!
Sodat ja taistelut:  Venäjän hyökkäys Ukrainaan 2022–
Vuosipäivät:  1. syyskuuta
Ansiomerkit:  Punalipun kunniamerkki
76. kaartin ilmarynnäkködivisioona on Venäjän maahanlaskujoukkojen divisioona, joka on osallistunut Mustan tammikuun tapahtumiin, ensimmäiseen ja toiseen Tšetšenian sotaan sekä Georgian sotaan.
Divisioonaan kuului vuonna 2021 kolme maahanlaskurykmenttiä, tykistö- ja ilmatorjuntarykmentit, panssarivaunupataljoona ja kuljetus-, pioneeri- sekä tiedustelupataljoonat.
Venäjän-Ukrainan sodassa divisioona on ollut mukana siviilien joukkomurhassa Butšassa. Syyskuussa 2022 saatujen tietojen mukaan 237. kaartin ilmarynnäkkörykmentti tuhoutui kaikkien sen sotilaiden kaaduttua tai haavoituttua taisteluissa. Ukrainan vastahyökkäyksessä syksyllä 2023 divisioona osallistui taisteluihin Kreminnassa, missä se kärsi raskaita tappioita, ja Zaporižžjan alueella.
75 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Akavan sairaanhoitajat ja Taja

| Akavan sairaanhoitajat ja Taja ry |
| --- | --- |

Toimiala:  sosiaali- ja terveydenhuollon alalla toimivien johtajien ja asiantuntijoiden ammattiliitto
Kotipaikka:  Helsinki
Toiminnanjohtaja:  Kukka Junno
Puheenjohtaja:  Vilhelmiina Lehto-Niskala
Jäsenlehti:  Pro Terveys
Aiheesta muualla
Sivusto
Infobox OKVirheellinen NIMI-arvo: 
Akavan sairaanhoitajat ja Taja ry on valtakunnallinen sosiaali- ja terveydenhuollon alalla johto- ja asiantuntijatehtävissä toimivien ja alaa opiskelevien edunvalvontajärjestö. Järjestö ajaa jäsentensä ammatillisia, koulutuksellisia ja taloudellisia etuja, edistää jäsenistönsä ammattitietouden ja -taidon ylläpitämistä ja kehittämistä sekä edistää hyvinvointipalvelujen kehitystä. Akavan sairaanhoitajat ja Tajan kotipaikka on Helsingissä ja jäseniä sillä on noin 2 400. Akavan sairaanhoitajat ja Taja on keskusjärjestö Akavan jäsenjärjestö.
Yhdistyksen toiminta alkoi epävirallisesti jo vuonna 1917. Virallisesti yhdistys rekisteröitiin vuonna 1957 nimellä Suomen sairaalain ylihoitajat. Perustajina olivat Helsingin Auroran sairaalan ylihoitajat, jotka halusivat päästä vaikuttamaan enemmän omaan työhönsä ja sairaalalaitoksen kehittämiseen. Yhdistys liittyi Akavaan 1973. Nimi muutettiin 60-luvulla Ylihoitaja-yhdistykseksi ja vuonna 2001 muotoon Terveystieteiden akateemiset johtajat ja asiantuntijat ry.
Heinäkuussa 2016 yhdistyksen jäsenyys avattiin sairaanhoitajille ja sairaanhoitajaopiskelijoille. Uudistuksen myötä myös yhdistyksen nimi muuttui Akavan sairaanhoitajat ja Taja ry:ksi.
759

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Abigail ja Brittany Hensel

Abigail ja Brittany Hensel (s. 7. maaliskuuta 1990 Minnesota, Yhdysvallat) ovat yhdysvaltalaiset tunnetut siamilaiset kaksoset.
Abigail ja Brittany jakavat lukuisia sisäelimiä. Heillä on kaksi päätä, kaksi selkärankaa, jotka yhtyvät lantiossa, kolme keuhkoa, kaksi sydäntä, yhteinen verenkierto, yksi maksa, kaksi mahalaukkua, kolme munuaista, yksi suolisto, yhdet munasarjat, yksi emätin ja yksi virtsaputki. Käsiä oli alun perin kolme, mutta välissä ollut surkastunut käsi amputoitiin.
Kun kaksoset syntyivät, vanhemmat päättivät olla erottamatta heitä toisistaan, sillä toimenpiteeseen olisi sisältynyt riskejä ja molemmat olisivat todennäköisesti joutuneet viettämään loppuelämänsä pyörätuolissa. Vanhemmat eivät kadu päätöstä, eivätkä kaksoset itsekään halua irrottautua toisistaan.
Kumpikin kaksosista ohjailee vartalon omaa puoltaan, joten yhteistoiminnan ansiosta kävely onnistuu. He myös pelaavat lentopalloa, koripalloa ja uivat sekä ajavat polkupyörällä ja autolla.
Aiheesta muualla

The Hensel twins mm. kaaviokuva yhteisistä elimistä
Saksankielinen sivu aiheesta
Abbey Murphy

| Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Maa:  Yhdysvallat> Naisten jääkiekko. |
| --- | --- | --- | --- |
|  Hopeaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Kanada 2021 |  |  |
Abbey Murphy (s. 14. huhtikuuta 2002) on yhdysvaltalainen jääkiekkoilija, joka pelaa hyökkääjänä.
Murphy saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Alle 18-vuotiaiden MM-kilpailuissa hän voitti kultaa vuosina 2018 ja 2020 sekä saavutti hopeaa vuonna 2019.
Murphy edustaa yliopistosarjoissa Minnesotan yliopistoa.
Against All Oddz

| Against All Oddz E> D.I. Mean & Young Noble |
| --- | --- | --- |

Studioalbumin tiedot
 Äänitetty : 2005–2006
 Julkaistu: 7. maaliskuuta 2006
 Formaatti: CD
 Tuottaja(t): Big Hollis, Derrick Johnson, Tron Treezy
 Tyylilaji: rap
 Levy-yhtiö: Real Talk Entertainment
Outlawzin muut julkaisut
| Outlaw 4 Life: 2005 A.P. 2005 | Against All Oddz 2006 | We Want In: The Street LP 2008 |
Young Noblen muut julkaisut
| Thug Brothers 2002 | Against All Oddz 2006 | Soldier 2 Soldier 2006 |
E.D.I.:n muut julkaisut
| Blood Brothers 2006 | Against All Oddz 2006 | Doin’ It Big 2008 |
Against All Odds on Outlawzin jäsenten E.D.I. Meanin ja Young Noblen albumi vuodelta 2006.
Kappaleet

Ride It Out
Outlaw Pride
Leave the Past Behind
Rules of Life
Clutchin’ on a 45
Pimpin’ in My Blood
Make You Happy
Same Thang
Keep on Doin It
I Wanna Know
All Family, No Friends
Big Time
Don’t Change
We Outlawz
Abbey Road

Abbey Road voi tarkoittaa seuraavia:
Abbey Road, katu Lontoossa
Abbey Road, The Beatlesin albumi
Abbey Road Studios, Abbey Roadilla sijaitseva äänitysstudio
The Abbey Road E.P., Red Hot Chili Peppersin EP-levy vuodelta 1988.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Abbey Road”, voi hakea sivunnimihaulla, laajalla sivunnimihaulla tai tekstihaulla.
Aleksei Guryšev

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Cortina d'Ampezzo 1956 | jääkiekko |  |
Aleksei Mihailovitš Guryšev (ven. Алексей Михайлович Гурышев; 14. maaliskuuta 1925 Moskova, Neuvostoliitto – 16. joulukuuta 1983) oli venäläinen jääkiekkoilija. Pelipaikaltaan keskushyökkääjä. Nelinkertainen Neuvostoliiton all-stars joukkueen jäsen. Neuvostoliiton paras maalintekijä 1949, 1953, 1955, 1957 ja 1958. Hän teki 379 maalia 300 liigaottelussa. Hän on kolmanneksi paras maalintekijä Neuvostoliiton liigahistoriassa. Guryshev pelasi Neuvostoliiton maajoukkueessa vuosina 1954-1959. Hän oli voittamassa molemmat kultamitalit Neuvostoliitolle jääkiekon maailmanmestaruuskisoissa 1954 ja talviolympialaisissa 1956.
Jurij Vega

Jurij Vega vuonna 1802
Jurij Bartolomej Vega (23. maaliskuuta 1754 Zagorica pri Dolskem, Itävallan keisarikunta – 26. syyskuuta 1802 Nußdorf, Itävallan keisarikunta) oli slovenialainen matemaatikko, fyysikko ja tykistöupseeri. Hän on tunnettu muun  muassa julkaisemistaan logaritmitaulukoista.
Aiheesta muualla

Kuvia tai muita tiedostoja aiheesta Jurij Vega Wikimedia Commonsissa
432 Park Avenue

| 432 Park Avenue |
| --- | --- |

Tiedot
Sijainti:  432 Park Avenue Manhattan, New York City
Koordinaatit:  40.7616189°N, 73.9718534°W
Rakennettu:  2011–2015
Käyttötarkoitus:  asuintalo
Tila:  valmis
Korkeus
Kattokorkeus:  426 m
Ylin kerros:  keroksia          = m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
432 Park Avenue on 426 metriä korkea pilvenpiirtäjä Manhattanilla, New Yorkissa, Yhdysvalloissa. Rakennus on Yhdysvaltojen kuudenneksi ja New Yorkin viidenneksi korkein rakennus. Siinä on 85 maanpäällistä kerrosta ja 3 maanalaista.
Rakennus on läntisen pallonpuoliskon korkein asuinrakennus.
Rakennus

432 Park Avenue on 426 metriä korkea, ja siinä on 85 maanpäällistä kerrosta ja 3 maanalaista.
432 Park Avenue sijaitsee New Yorkin Manhattanilla Billionaire's Row -kadulla osoitteessa 57th Street. Rakennus on uruguaylaisen arkkitehdin Rafael Viñolyn suunnittelema. Rakennuksen julkisivu on valmistettu kokonaisuudessaan betonista, joka on eroteltu kuuteen osioon.
Tornin mittasuhteet on 1:15. Tornin ylä- ja keskiosassa sijaitsevat ylelliset asuinhuoneistokokonaisuudet, joissa jokaisessa on 1–4 asuntoa. Alempana rakennuksessa sijaitsevat kokoustilat, ravintola, puutarhaterassi ja kylyplä.
Historia

432 Park Avenuen rakentaminen aloitettiin vuonna 2011 ja se valmistui 2015. Rakennuksessa on asunut muun muassa Jennifer Lopez.
Status

432 Park Avenue on Yhdysvaltojen kuudenneksi ja New Yorkin viidenneksi korkein rakennus. Se on myös läntisen pallonpuoliskon korkein asuinrakennus.
Aiheesta muualla

Kuvia tai muita tiedostoja aiheesta 432 Park Avenue Wikimedia Commonsissa
432 Park Avenue
Jukka Voutilainen

| Jukka Voutilainen |
| --- | --- |

Henkilötiedot
Syntynyt: 14. toukokuuta 1980 (ikä 44) Kuopio, Suomi
Kansalaisuus:   Suomi
Jääkiekkoilija
Lempinimi:  Welho, Pontius, Vode
Pelipaikka:  hyökkääjä
Maila:  oikea
Pituus:  177 cm
Paino:  93 kg
Seura
Seura:  Haukiputaan Ahmat
Sarja:  Pohjois-Suomen 3. Divisioona
Pelinumero:  39
Pelaajaura
Pääsarjaura:  2001–
Aik. seurat:  Jokerit (SM-liiga) HPK (SM-liiga) HV71 (Elitserien) KalPa (SM-liiga) Tappara (SM-liiga)
Jukka Pekka Voutilainen (s. 14. toukokuuta 1980 Kuopio) on suomalainen jääkiekkoilija. Keskushyökkääjänä tai laidalla pelaava Voutilainen on hyvä viimeistelijä ja saa usein vastuuta ylivoimalla.
Ura

Voutilainen on kotoisin Kuopiosta ja on KalPan kasvatti. Voutilainen pelasi KalPassa A-junioriksi asti ja siirtyi kaudeksi 2001–2002 Jokereihin. Voutilainen pelasi kyseisenä kautena seitsemän ensimmäistä SM-liigaotteluaan sekä 11 pudotuspeliottelua ja voitti Suomen mestaruuden. Ensimmäinen täysi liigakausi Voutilaiselle oli 2002–2003. Hän voitti tuolloin tulokkaiden maali- ja pistepörssin.
Kaudeksi 2003–2004 Voutilainen siirtyi HPK:hon. Kausi 2004–2005 oli Voutilaiselle läpimurto hänen tehtyään 42 pistettä. Marraskuussa 2004 Voutilainen valittiin SM-liigan kuukauden pelaajaksi. Hän voitti vuonna 2005 SM-pronssia ja parhaan +/– -tilaston omaavalle pelaajalle jaettavan Matti Keinonen -palkinnon. Kaudella 2006 Voutilainen voitti Suomenmestaruuden.
Kaudeksi 2006–2007 Voutilainen siirtyi HV71:n riveihin. Hän voitti kaudella 2007–2008 Elitserienin mestaruuden ja hänellä oli runkosarjan paras +/– -tilasto. Voutilainen teki myös eniten pisteitä, maaleja ja syöttöjä (9+12=21) Elitserienin pudotuspeleissä 2008. Tuo saldo on Elitserienin pudotuspelien kaikkien aikojen piste-ennätys. Keväällä 2009 Voutilainen voitti Elitserien-hopeaa. Voutilainen on edustanut Suomea Euro Hockey Tour -tasolla.
Voutilainen solmi keväällä 2012 neljävuotisen pelaajasopimuksen kasvattajaseuraansa KalPaan. Ensimmäinen kausi oli pitkälti loukkaantumisten värittämä. Jo ennen kauden alkua Voutilaista vaivasi sitkeä kuumesairaus, jonka takia mies joutui jäämään sivuun useista European Trophy -turnauksen peleistä.  Kauden neljännessä ottelussa hän loukkasi polvensa ja joutui olemaan sivussa marraskuun puoliväliin asti. 
 Koko kaudella otteluja kertyi vain 29 kappaletta tehoin 10+7, sillä kausi päättyi jo 22. tammikuuta harjoituksissa tapahtuneeseen loukkaantumiseen. 
 Aluksi aivotärähdykseksi luultu vamma paljastui tarkemmissa tutkimuksissa telahermon vaurioksi, josta toipuminen vie useita kuukausia.
Kaudella 2013–2014 Voutilainen toimi KalPan kapteenina. Kauden lopun hän pelasi lainalla Tapparassa, jossa kausi päättyi hopeamitaliin. Voutilainen oli pudotuspeleissä tehokas etenkin ylivoimalla, tehden kuusi ylivoimamaalia. Kauden 2014–2015 jälkeen Voutilainen siirtyi Saksan DEL-liigan Schwenninger Wild Wingsiin, mutta ei pelannut siellä lainkaan.
Saavutukset

2002 Suomen mestari (Jokerit)
2005 Matti Keinonen Trophy – SM-Liigan paras +/– (HPK)
2006 Suomen mestari (HPK)
2008 Elitserienin runkosarjan paras +/– (HV71)
2008 Elitserien – Kaikkien aikojen piste-ennätys pudotuspeleissä 9+12 (HV71)
2008 Ruotsin mestari (HV71)
2010 Ruotsin mestari (HV71)
2010 Elitserien pudotuspelien paras pistemies (HV71)
2010 Elitserien pudotuspelien paras +/– (HV71)
Adem Ljajić

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. syyskuuta 1991 (ikä 33)
Syntymäpaikka: Novi Pazar, Jugoslavia
Pelipaikka: vasen laitalinkki
Pituus: 181 cm
Paino: 74 kg
Seura
Seura: Beşiktaş
Junioriseurat
1998–2004: FK Jošanica
–2008: Partizan
Seurat
| Vuodet | Seura | O | (M) |
| 2008–2010 | Partizan | 38 | (9) |
| 2010–2013 | Fiorentina | 78 | (15) |
| 2013–2016 | Roma | 61 | (14) |
| 2015–2016 | → Inter | 25 | (3) |
| 2016–2019 | Torino | 61 | (16) |
| 2018–2019 | → Beşiktaş | 27 | (9) |
| 2019– | Beşiktaş | 10 | (1) |
Maajoukkue
|  | Serbia U17 | 9 | (1) |
|  | Serbia U19 | 13 | (6) |
|  | Serbia U21 | 11 | (1) |
| 2010– | Serbia | 45 | (9) |
 Seurajoukkueuran tilastot kattavat vain kansalliset sarjat, päivitetty 17. marraskuuta 2019.  Maajoukkueuran tilastot päivitetty 18. marraskuuta 2019.
Adem Ljajić (s. 29. syyskuuta 1991 Novi Pazar) on serbialainen jalkapalloilija. Pelipaikaltaan hän on vasen laitalinkki. Ljajić edustaa turkkilaisseura Beşiktaşia.
Ljajić aloitti ammattilaisuransa Partizanissa, jossa hän voitti sekä Serbian superliigan että Serbian cupin kaudella 2008–2009. Kesken seuraavan kauden, tammikuussa 2010, Ljajić siirtyi Italian pääsarjassa Serie A:ssa pelaavaan Fiorentinaan 6,8 miljoonan euron siirtosummalla. Hän pelasi seurassa kolme ja puoli kautta. Elokuussa 2013 samassa sarjassa pelaava Roma hankki Ljajićin 11 miljoonalla eurolla. Elokuussa 2015 hänet lainattiin loppukaudeksi milanolaiseen Interiin. Kesällä 2016 hän siirtyi niin ikään Serie A:ssa pelaavaan Torinoon.
Serbian A-maajoukkueessa Ljajić teki ensiesiintymisensä 17. marraskuuta 2010, kun Serbia voitti Bulgarian ystävyysottelussa 1–0. Ensimmäisen arvokilpailujen karsintaottelunsa hän pelasi EM-karsintaottelussa Pohjois-Irlantia vastaan maaliskuussa 2011. Ensimmäisen A-maajoukkuemaalinsa hän teki 7. kesäkuuta 2015 Azerbaidžania vastaan pelatussa ystävyysottelussa, jonka Serbia voitti 4–1. Ensimmäisen karsintaottelumaalinsa hän teki EM-karsinnassa Armeniaa vastaan syyskuussa 2015.